CELEX: 62010TN0274
Language: et
Date: 2010-06-22 00:00:00
Title: Kohtuasi T-274/10: 22. juunil 2010 esitatud hagi — Suez Environnement ja Lyonnaise des eaux France versus komisjon

28.8.2010   
            
            
               ET
            
            
               Euroopa Liidu Teataja
            
            
               C 234/43
            
         22. juunil 2010 esitatud hagi — Suez Environnement ja Lyonnaise des eaux France versus komisjon
   (Kohtuasi T-274/10)
   ()
   2010/C 234/78
   Kohtumenetluse keel: prantsuse
   
      Pooled
   
   
      Hagejad: Suez Environnement Company (Pariis, Prantsusmaa) ja Lyonnaise des eaux France (Pariis) (esindajad: advokaadid P. Zelenko ja O. d’Ormesson)
   
      Kostja: Euroopa Komisjon
   
      Hagejate nõuded
   
   
               —
            
            
               tühistada vaidlustatud kontrolliotsus ja/või 6. aprillil 2010 antud kontrollivolitus;
            
         
               —
            
            
               tühistada kõik meetmed, mis on võetud lähtuvalt kontrollidest, mida on teostatud selle õigusvastase otsuse ja volituse alusel;
            
         
               —
            
            
               eelkõige kohustada komisjoni tagastama kõik selliste kontrollide käigus konfiskeeritud dokumendid, vastasel korral ohustab komisjoni see, et Üldkohus tühistab tema hilisema sisulise otsuse, ning
            
         
               —
            
            
               mõista kohtukulud välja komisjonilt.
            
         
      Väited ja peamised argumendid
   
   Käesolevas asjas paluvad hagejad tühistada komisjoni 23. märtsi 2010. aasta otsuse C(2010) 1984/4, mis tehti ELTL artikli 101 kohases vee- ja kanalisatsiooniteenuste turuga seotud menetluses ning millega kohustati Suez Environnement’i ja kõiki tema kontrolli all olevaid ettevõtjaid, k.a Lyonnaise des eaux France, alluma kontrollimisele nõukogu määruse nr 1/2003 artikli 20 lõike 4 alusel. (1)
   
   Oma hagi põhjenduseks esitavad hagejad kolm väidet:
   
               —
            
            
               rikutud on põhiõigusi ja –vabadusi, eelkõige kodu puutumatuse õigust, kuna hagejatele ei teatatud siseriikliku kohtu loast, jättes nad niiviisi ilma kõigist põhitagatistest, nagu võimalus pöörduda kontrollide käigus kohtusse ja võimalus kasutada sellise loa vastu tavalisi õiguskaitsevahendeid;
            
         
               —
            
            
               rikutud on proportsionaalsuse põhimõtet, kuna kontrolliotsus on piiramatu kehtivusajaga ja erakordselt laia kohaldamisalaga;
            
         
               —
            
            
               kontrolliotsusega kaasnev kontrollivolitus ei anna piisavaid erapooletuse ja objektiivsuse tagatisi, kuna selles märgitud komisjoni ametnikud on eelnevalt tutvunud konfidentsiaalse teabega, mida hageja Lyonnaise des eaux France on komisjonile edastanud seoses koondumisest teatamisega.
            
         
      (1)  Toimik nr COMP/B-1/39.756.